આતંકી સંગઠન ઇસ્લામિક સંગઠન(IS) દ્વારા એક ઓડિયો ક્લિપ જાહેર કરવામાં આવી છે, જેને કારણે ચકચાર મચી છે. આ ક્લિપ મલયાલમ ભાષામાં છે, જેમાં ભારતમાં આતંકી હુમલાઓને અંજામ આપવાની વાત કહેવામાં આવી છે. ભારતના પ્રસિદ્ધ હિંદુ સ્થાનો પર હુમલો કરવાની વાત આ ક્લિપમાં કહેવામાં આવી છે, જેમાં ખાસ કરીને કુંભના મેળા અને કેરળના ત્રિશૂર પૂરમને નિશાને લેવાની વાત છે. 10 મિનિટની આ ઓડિયો ક્લિપમાં રાશિદ અબ્દુલ્લા નામના માણસે પોતાને આઈએસના મિલિટન્ટ તરીકે રજૂ કરતા ભારતના હિંદુ તીર્થ સ્થાનોને ઉડાવવાની ધમકી આપી છે. કેરળનો રહેવાસી આ રાશિદ જિહાદ ખાતર અફઘાનિસ્તાન જઇ આઈએસમાં જોડાયો હતો.